 قالت تقارير اخبارية، أن بوليس الصبليون دشن عملية أمنية كبيرة سماها “الحسيمة” على مجموعة من الشبكات الاجرامية المتخصصة بالاتجار ف البشر والتزوير وانتهاك حقوق مواطنين أجانب والاحتيال على مؤسسات الضمان الاجتماعي. أغلبية ضحايا هاذ الشبكة هو حراكة مغاربة عايشين بلا وراق فوق التراب الاسباني. اللي فرش هاذ الشبكات الاجرامية هو عامل تقدم بشكاية وتم اعتباره “شاهد محمي”. وأضافت التقارير ذاتها، أن هاذ العملية بدات حملتها الأولى ف 2019، وتشدو 5 ديال المعتقلين ودابا تشدو تقريبا 16 شخص بتهمة استغلال المواطنين المغاربة بشكل غير قانوني كعمال مزرعة ف بلد الوليد، إضافة إلى إصدار وثائق مزورة. وشاركات فيها كل من وحدة مكافحة شبكات الهجرة غير الشرعية واللواء المركزي لمكافحة الاتجار بالبشر التابع للشرطة الوطنية وأمن الأجانب والحدود التابع لمركز شرطة بلد الوليد. ودابا مزال كيقلبو على رجال أعمال هاربين استافدو من عوائد الانشطة الاجرامية. هاذ المعطيات كشف عليها ” إيميليو ألفاريز” نائب مندوب الحكومة ف بلد الوليد واعتبرها المرحلة الثانية من ما يسمى بـ “عملية الحسيمة”، كما وضح “خوسيه نييتو” رئيس المصلحة الإقليمية للأجانب والحدود، أن المجموعة الإجرامية تعمل مع شركتين تجاريتين، إحداها وكالة أبرمت عقود للعمالة الموسمية مع الاستفادة من مزايا اجتماعية، ف مقابل مبالغ مالية مابين 250 و 8000 يورو، لكن ف الاخير صدق كلشي غير احتيال واستغلال وعقود وهمية.. 
“الحسيمة” عملية كبيرة طلقها بوليس الصبليون وعندها علاقة بالمغاربة وبالغش